ส่วนที่ 1

 

ส่วนที่ 1

ข้อมูลสรุป (Executive Summary)

บริษัท ซีเอสพี สตีลเซ็นเตอร์ จำกัด (มหาชน) (“บริษัท”) ก่อตั้งขึ้นเมื่อวันที่ 17 กุมภาพันธ์ 2535
ด้วยทุน จดทะเบียนเริ่มต้นจำนวน 5,000,000 บาท ภายใต้ชื่อ บริษัท ซีเอสพี เทรดดิ้ง จำกัด
และเครื่องหมายการค้าของบริษัท “CSP” โดยมีสำนักงานใหญ่ตั้งอยู่เลขที่ 475 ถนน พระราม 3
แขวงบางโคล่ เขตบางคอแหลม กรุงเทพมหานคร และมีโรงงานตั้งอยู่เลขที่ 227 หมู่ที่ 6
ถนนสุขสวัสดิ์ ตำบลในคลองบางปลากด อำเภอพระสมุทรเจดีย์ จังหวัดสมุทรปราการ

บริษัทดำเนินธุรกิจหลักเป็น “Steel Service Center” หรือศูนย์บริการเหล็กครบวงจร
มีลักษณะเป็นการให้บริการในการผลิตแปรรูป ปรึกษา และจัดหาผลิตภัณฑ์เหล็ก (Steel
Solution) โดยจัดรูปแบบของสินค้าตามความต้องการ ของลูกค้า
ธุรกิจหลักของบริษัทมีการดำเนินการแบ่งเป็น 2 ประเภท ได้แก่

1. ศูนย์บริการเหล็ก คือ การจำหน่ายเหล็กม้วน (Rolled) ทั้งชนิดรีดเย็น (Cold-Rolled)
และรีดร้อน (Hot-Rolled) และรับตัด และจำหน่ายเหล็กแผ่น (Plate) เหล็กม้วน (Slitting
Coil) ตามขนาดที่ลูกค้ากำหนด ซึ่งสามารถแบ่งได้เป็น 3 ประเภทดังนี้

1.  การแปรรูปเหล็กแผ่นชนิดม้วนเพื่อจำหน่ายซึ่งเป็นธุรกิจหลักของบริษัท
    โดยบริษัทเป็นผู้จัดหาวัตถุดิบเองและใช้เครื่องจักรในการแปรรูปที่ควบคุมด้วยระบบคอมพิวเตอร์ที่มีความแม่นยำและมีประสิทธิภาพสูง
    ซึ่งสามารถตัดเหล็กแผ่นรีดเย็นที่มีขนาดความหนาตั้งแต่ 0.3 มิลลิเมตร ถึง 3.2 มิลลิเมตร,
    เหล็กแผ่นรีดร้อนที่มีขนาดความหนาตั้งแต่ 1.0 มิลลิเมตร ถึง 12 มิลลิเมตรและ
    เหล็กแผ่นเคลือบที่มีขนาดความหนาตั้งแต่ 0.3 มิลลิเมตร ถึง 2.3
    มิลลิเมตรเพื่อตอบสนองความต้องการที่หลากหลายของลูกค้าในแต่ละกลุ่มอุตสาหกรรม
    โดยบริษัทได้ผลิตเหล็กแผ่นขนาดมาตรฐานสำหรับจำหน่ายให้แก่โรงงานที่มีเครื่องตัดย่อยของตนเองเก็บไว้เป็นสินค้าคงคลัง
    (made to stock) และผลิตตามคำสั่งของลูกค้า (made to order)
    ปัจจุบันบริษัทมีกำลังการแปรรูปเท่ากับ 167,400
    ตันต่อปีและมีการใช้กำลังการแปรรูปประมาณร้อยละ 80 ของกำลังการแปรรูปทั้งหมด

2.  การให้บริการในการจัดหา ในลักษณะซื้อมาขายไปซึ่งเป็นธุรกิจรองของบริษัท
    โดยบริษัทจะจัดหาเหล็กแผ่นชนิดม้วน (Mother Coil)
    ทุกประเภทจากทั้งภายในประเทศและต่างประเทศ
    โดยบริษัทสามารถจัดหาแผ่นเหล็กรีดเย็นที่มีขนาดความหนาตั้งแต่ 0.18 มิลลิเมตร ถึง 3.2
    มิลลิเมตร, เหล็กแผ่นรีดร้อนที่มีขนาดความหนาตั้งแต่ 1.0 มิลลิเมตร ถึง 12 มิลลิเมตรและ
    เหล็กแผ่นเคลือบที่มีขนาดความหนาตั้งแต่ 0.3 มิลลิเมตร ถึง 2.3
    มิลลิเมตรเพื่อจำหน่ายให้แก่ลูกค้าตามประเภทและขนาดที่ลูกค้าต้องการ

3.  การให้บริการแปรรูปเหล็ก
    บริษัทรับจ้างแปรรูปโดยลูกค้าเป็นผู้จัดหาวัตถุดิบให้แก่บริษัทเพื่อทำการ
    แปรรูปตามลักษณะชิ้นงานและความต้องการของลูกค้า

โดยมีสัดส่วนรายได้การจำหน่ายเหล็กแผ่นชนิดม้วนและเหล็กแผ่นแปรรูป ให้แก่
ผู้ประกอบการในอุตสาหกรรมยานยนต์ อุตสาหกรรมเฟอร์นิเจอร์ อุตสาหกรรมเครื่องใช้ไฟฟ้า
อุตสาหกรรมท่อเหล็กและถังเหล็ก ผู้ค้าส่งและอุตสาหกรรมอื่นๆ คิดเป็นร้อยละ 39.49, ร้อยละ
14.92, ร้อยละ 12.80, ร้อยละ 3.04, ร้อยละ 24.33 และร้อยละ 5.42
ของรายได้จากการจำหน่ายทั้งหมด ตามลำดับ
โดยรายได้จากธุรกิจศูนย์บริการเหล็กคิดเป็นประมาณร้อยละ 99.92 ของรายได้รวม
โดยลูกค้าของศูนย์บริการเหล็กแบ่งออกเป็น 2 กลุ่ม คือ กลุ่มผู้ประกอบธุรกิจในอุตสาหกรรมต่างๆ
และกลุ่มผู้ค้าส่งเหล็ก

2. ผลิตและจำหน่ายเหล็กรูปพรรณ ได้แก่ ท่อเหล็กรีดเย็น โดยบริษัทได้เริ่มทำการผลิตในไตรมาสที่
4 ปี 2548 ด้วยกำลังการผลิตเริ่มต้นประมาณ 10,000 ตันต่อปี และเพิ่มขึ้นเป็น 30,000 ตันต่อปี
ในปี 2549 ซึ่งสามารถผลิตท่อเหล็กรีดเย็นที่มีขนาดเส้นผ่านศูนย์กลางตั้งแต่ 0.375 นิ้ว ถึง 2.0
นิ้วขนาดความหนาตั้งแต่ 0.5 มิลลิเมตร ถึง 3.2 มิลลิเมตร ความยาวมาตรฐาน 6 เมตร
และตามความยาวตามที่ลูกค้าต้องการสูงสุดไม่เกิน 8 เมตร
โดยบริษัทเน้นการผลิตตามคำสั่งซื้อของลูกค้า (Made to Order)
เพื่อนำไปใช้ในอุตสาหกรรมต่างๆ เช่น อุตสาหกรรมยานยนต์ เฟอร์นิเจอร์ เครื่องใช้ไฟฟ้า เป็นต้น
โดยมีสัดส่วนรายได้จากการจำหน่ายเหล็กรูปพรรณคิดเป็นประมาณร้อยละ 3.64 ของรายได้รวม

บริษัทมีนโยบายในการบริหารที่มุ่งเน้นการผลิตและจัดจำหน่ายสินค้าที่มีคุณภาพ
โดยบริษัทได้รับการรับรองมาตรฐานด้านการจัดการ ISO 9001 : 2000 จาก Bureau Veritas
Quality International และ มอก. 528-2540 จากสำนักงานมาตรฐานผลิตภัณฑ์อุตสาหกรรม
กระทรวงอุตสาหกรรม นอกจากนโยบายการผลิตและจำหน่ายสินค้าที่มีคุณภาพแล้ว
บริษัทมุ่งเน้นการให้บริการจัดส่งที่รวดเร็วและตรงต่อเวลา
โดยใช้รถบรรทุกของบริษัทในการขนส่งสินค้าให้แก่ลูกค้าโดยตรง

ผลการดำเนินงานในปี 2549 ที่ผ่านมา บริษัทมีรายได้จากการขายและการบริการเท่ากับ
2,656.89 ล้านบาท โดยมีกำไรสุทธิเท่ากับ 57.58 ล้านบาท ณ วันที่ 31 ธันวาคม 2549
บริษัทมีสินทรัพย์รวม เท่ากับ 1,791.28 ล้านบาท หนี้สินรวมเท่ากับ 888.70 ล้านบาท
และส่วนของผู้ถือหุ้น เท่ากับ 902.58 ล้านบาท และบริษัทมีทุนจดทะเบียน 625.00 ล้านบาท
แบ่งออกเป็นหุ้นสามัญจำนวน 625.0 ล้านหุ้น มูลค่าที่ตราไว้หุ้นละ 1.00 บาท
ทุนจดทะเบียนที่เรียกชำระแล้ว 500.00 ล้านบาท